पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. अभिनेत्री जिया खान ने मरने से पहले सुसाइड नोट लिखा था। इसे शनिवार को उसके परिजन ने पुलिस को सौंप दिया। सुसाइड नोट को परिजन ने जिया की कविता समझकर एक तरफ रख दिया था क्योंकि जिया को कविताएं लिखने का शौक था। छह पन्नों के इस पत्र में जिया ने तनावपूर्ण प्रेम संबंधों का जिक्र किया है।
पुलिस अब सुसाइड नोट की जांच कर रही है। जुहू पुलिस ने बताया कि जिया के परिजन ने छह पेज का एक सुसाइड नोट दिया है। इसमें जिया ने लिखा है 'तुमने मुझे धोखा दिया, जबकि मैंने अपने रिलेशन पर भरोसा किया, जब तुम इस पत्र को पढ़ोगे, तब मैं इस दुनिया में नहीं रहूंगीÓ। आदित्य पंचोली और जरीना वहाब के बेटे सूरज से जिया के रिश्ते थे। बताया जाता है कि दोनों के बीच रिश्तों में कुछ विवाद भी हुआ था।
पुलिस को सुसाइड नोट पर शक
पुलिस को सुसाइड नोट पर शक है। इसे जांच के लिए भेजा गया है। जिया की मां राबिया खान ने कहा कि यह पत्र जिया ने खुद ही लिखा था। हालांकि पुलिस ने यह बताने से इनकार कर दिया कि सुसाइड नोट में सूरज का नाम है कि नहीं। 25 साल की जिया ने सोमवार को फांसी लगाकर आत्महत्या कर ली थी। उसका शव घर में पंखे से लटका हुआ मिला था। उस समय उसकी मां और बहन घर में नहीं थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn